खेतों में हुआ था क्रैश, दो पैकेट बरामद; BSF ने 5 किलो हेरोइन भी की जब्त
India Pakistan Border Smuggling; Drone Crash Amritsar Sector | Heroine Consignment BSF Punjab भारत- पाकिस्तान सीमा पर दो जगह पाक तस्करों की तरफ से तस्करी का प्रयास किया गया। लेकिन यह दोनों प्रयास विफल हो गए।
पंजाब में भारत-पाकिस्तान सीमा पर दो जगह पाक तस्करों की तरफ से तस्करी का प्रयास किया गया, लेकिन यह दोनों प्रयास विफल हो गए। अमृतसर सरहद पर एक जगह खेत में ड्रोन क्रैश मिला, वहीं एक अन्य जगह बॉर्डर सिक्योरिटी फोर्स के जवानों ने 5 किलो के करीब हेरोइन की खेप भी बरामद की है।
मिली जानकारी के अनुसार शुक्रवार देर शाम अमृतसर सेक्टर में लोपोके के अंतर्गत आते गांव बच्चीविंड में कंटीली तारों के पास किसान अपने खेतों में गेहूं की कटाई का काम कर रहे थे। तभी उनकी नजर ड्रोन पर पड़ी। ड्रोन के साथ एक पैकेट भी बंधा हुआ था।
किसानों ने तुरंत इसकी जानकारी पुलिस को दी। पुलिस की टीम ने मौके पर पहुंच ड्रोन को जब्त कर लिया है। वहीं खेप के सैंपल भी फोरेंसिक जांच के लिए भेज दिए हैं।
9 किलो तक भार उठा सकता है यह ड्रोन
किसान की मदद से पंजाब पुलिस की तरफ से जब्त किया गया ड्रोन DJI मैट्रिक 300 RTK है। जिसमें 4 प्रोपैलर होते हैं। यह 9 किलो तक का भार उठा सकता है। इतना ही नहीं 5 हजार मीटर ऊंची उड़ान भी भर सकता है।
BSF ने जब्त की 5 किलो हेरोइन
वहीं दूसरी तरफ अमृतसर सेक्टर के गांव दाओके से बॉर्डर सिक्योरिटी फोर्स की तरफ से भी 5 किलो हेरोइन की खेप को जब्त किया गया है। बटालियन 144 के जवान गश्त पर थे, तभी यह खेप सरहद के पास खेतों से मिली। जिसकी इंटरनेशनल वैल्यू तकरीबन 35 करोड़ रुपए के करीब आंकी जा रही है। आशंका है कि यह खेप भी पाक ड्रोन के जरिए भी फेंकी गई है।
ये खबर भी पढ़ें:- 
अमृतसर में पाकिस्तान से फिर आया ड्रोन: खेतों में गिरा मिला; किसानों ने पुलिस और BSF को दी जानकारी, छानबीन शुरू 
पंजाब के अमृतसर में पाकिस्तान की तरफ से भेजा गया ड्रोन खेतों में गिरा मिला। किसानों ने खेतों में क्रैश ड्रोन को देखा तो इसकी जानकारी पुलिस व बॉर्डर सिक्योरिटी फोर्स (BSF) को दी। ड्रोन को जब्त कर लिया गया है। वहीं, BSF ने इलाके में सर्च अभियान शुरू कर दिया है, लेकिन अभी तक कुछ भी संदिग्ध नहीं मिला (पूरी खबर पढ़ें)